Nafarroako Parlamentuko Mahaiak, 2017ko urriaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Tuterako Udalarekin Fernando Remacha Musika Kontserbatorioaren finantzaketarareko sinatutako hitzarmena aldatu izanari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko urriaren 2an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Alberto Catalán Higueras jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, honako galdera hauek aurkezten ditu, idatziz erantzun dakizkion:

– Hezkuntza Departamentuak ba al zekien Tuterako Udalarekin Tuterako Fernando Remacha Kontserbatorioaren finantzaketarako sinatu zuen hitzarmenak aldaketak zeuzkala udal horretako Osoko Bilkurak onetsitakoarekin alderatuz gero?

– Nafarroako Gobernuaren ustez, zuzenbidearen araberakoa al da, irailaren 27an, Departamentuak eta Tuterako Udalak Tuterako Fernando Remacha Kontserbatorioaren finantzaketarako sinatutako hitzarmena, kontuan hartuta horren testuak aldaketak dauzkala udal horretako Osoko Bilkurak onetsitakoarekin alderatuz gero?

– Zer lege-irizpidetan oinarritzen da?

– Departamentuak egin al du horri buruzko txosten juridikorik?

Corellan, 2017ko irailaren 27an

Foru parlamentaria: Alberto Catalán Higueras